b'\n_START_ARTICLE_\nAshlee Simpson\n_START_SECTION_\nZgodnje \xc5\xbeivljenje\n_START_PARAGRAPH_\nAshlee Simpson-Wentz se je rodila kot Ashlee Nicole Simpson v Wacu, Teksas, Zdru\xc5\xbeene dr\xc5\xbeave Amerike in bila vzgojena v Richardsonu, Teksas. Je druga h\xc4\x8di Joeja Truetta Simpsona, biv\xc5\xa1ega baptistskega duhovnika, ki je danes njen mened\xc5\xbeer ter njegove \xc5\xbeene Tine Ann Drew. \xc5\xa0olala se je na \xc5\xa1oli Prairie Creek Elementary. Od svojega tretjega leta dalje se je u\xc4\x8dila klasi\xc4\x8dnega baleta in nazadnje postala plesalka. Pri enajstih letih so jo sprejeli na \xc5\xa1olo School of American Ballet v New Yorkju.. Okrog tistega \xc4\x8dasa je trpela zaradi motnje hranjenja; vse skupaj je trajalo kak\xc5\xa1nih \xc5\xa1est mesecev, vendar so se njeni star\xc5\xa1i odlo\xc4\x8dili poiskati pomo\xc4\x8d. Po tem, ko je njena sestra Jessica podpisala pogodbo z neko zalo\xc5\xbebo, se je dru\xc5\xbeina Simpson preselila v Los Angeles, Kalifornija, kjer se je Ashlee za\xc4\x8dela pojavljati v raznih televizijskih reklamah.\n_START_SECTION_\nZgodnja leta\n_START_PARAGRAPH_\nKo je Jessica Simpson postala zvezda po izzidu njenega prvega albuma, je Ashlee postala ena izmed njenih plesalk iz ozadja. Kasneje se je za\xc4\x8dela pojavljati v raznih filmih in televizijskih serijah, vklju\xc4\x8dno z eno epizodo v televizijski seriji Glavca leta 2001 in manj\xc5\xa1im pojavom v filmu Vro\xc4\x8da bejba iz leta 2002. Imela je tudi stransko vlogo v dramski dru\xc5\xbeinski televizijski seriji Sedma nebesa za katero je med letoma 2002 in 2004 posnela devetintrideset epizod._NEWLINE_Ashlee Simpson je leta 2002 posnela pesem, imenovano\xc2\xa0\xc2\xbbChristmas Past, Present and Future\xc2\xab, ki je bila izdana na prazni\xc4\x8dnem glasbenem albumu School\'s Out! Christmas, kasneje pa je leta 2004 in 2005 ponovno iz\xc5\xa1la na albumu Radio Disney Jingle Jams. Poleti leta 2003 je izdala pesem naslovljeno kot\xc2\xa0\xc2\xbbJust Let Me Cry\xc2\xab\xc2\xa0za soundtrack filma Od\xc5\xa1tekani petek z Lindsay Lohan in Jamie Lee Curtis. Nazadnje je Ashlee Simpson podpisala pogodbo z zalo\xc5\xbebo Geffen Records.\n_START_SECTION_\nIncident na Saturday Night Live\n_START_PARAGRAPH_\nAshlee Simpson se je kot glasbeni gost pojavila v epizodi 568 televizijske serije Saturday Night Live (23. - 24. oktober 2004) in, kot je v navadi pri tej seriji, nameravala nastopiti z dvema singloma. S prvo pesmijo,\xc2\xa0\xc2\xbbPieces of Me,\xc2\xab\xc2\xa0je nastopila brez problemov. Kakorkoli \xc5\xbee, ko je za\xc4\x8dela peti drugo pesem,\xc2\xa0\xc2\xbbAutobiography\xc2\xab, se je spet za\xc4\x8delo sli\xc5\xa1ati besedilo pesmi\xc2\xa0\xc2\xbbPieces of Me\xc2\xab\xc2\xa0- \xc5\xa1e predenj je mikrofon ponesla k obrazu. Ashlee Simpson je za\xc4\x8dela improvizirati, ko je spoznala neprijetno napako, nazadnje pa je zapustila oder in na njem \xc4\x8dlane njene glasbene skupine pustila same. Pred koncem oddaje se je Ashlee Simpson skupaj z Judeom Lawom, takratnim gostiteljem serije, pojavila na odru in dejala:\xc2\xa0\xc2\xbbZelo mi je \xc5\xbeal. Moj band je za\xc4\x8del igrati napa\xc4\x8dno pesem in nisem vedela, kaj naj storim.\xc2\xab_NEWLINE_25. oktobra 2004 je bila Ashlee Simpson povabljena v glasbeno oddajo, imenovano Total Request Live in tam pojasnila komplikacije, ki naj bi izhajale iz hude bolezni, ki je bila prikazana tudi v oddaji The Ashlee Simpson Show in zaradi katere je popolnoma izgubila glas, njen zdravnik pa ji je priporo\xc4\x8dil, naj ne poje. Zaradi tega naj bi njen o\xc4\x8de \xc5\xbeelel, da v oddaji Saturday Night Live ne poje v \xc5\xbeivo. O incidentu je Ashlee Simpson povedala:\xc2\xa0\xc2\xbbPopolnoma sem se osme\xc5\xa1ila.\xc2\xab\xc2\xa0Povedala je tudi, da je bobnar pritisnil na napa\xc4\x8den gumb in zaradi tega se je za\xc4\x8dela predvajati napa\xc4\x8dna melodija. Med podelitvijo nagrad Radio Music Awards 25. oktobra 2004 se je Ashlee Simpson za \xc5\xa1alo pretvarjala, da je naredila enako napako kot v oddaji SNL, vendar je nato v \xc5\xbeivo nastopila s pesmijo\xc2\xa0\xc2\xbbAutobiography\xc2\xab. 31. oktobra tistega leta je CBS-jev program 60 Minutes objavil posnetek z vaje Ashlee Simpson pred nastopom na SNL, ki je razkril njeno slabo kontrolo nad glasom._NEWLINE_Incident se je pokazal tudi v serijah MADtv in Family Guy (v epizodi\xc2\xa0\xc2\xbbBrian Goes Back to College\xc2\xab). V tej epizodi Ashlee Simpson za\xc4\x8denja opona\xc5\xa1ati pesem, ko se ta spremeni v\xc2\xa0\xc2\xbbOl\' Man River\xc2\xab._NEWLINE_Jeannette Walls je incident na SNL primerjala z nesre\xc4\x8do Milli Vanilli iz leta 1990, ko je med nastopom v \xc5\xbeivo na MTV-ju njena pesem presko\xc4\x8dila na drugo in so tako odkrili, da ne poje v \xc5\xbeivo._NEWLINE_The New York Times je napisal, da ve\xc4\x8dkrat videni incident Ashlee Simpson v oddaji SNL\xc2\xa0\xc2\xbblahko postane najbolj\xc5\xa1i videospot tega leta,\xc2\xab\xc2\xa0hkrati pa so objavili tudi:\xc2\xa0\xc2\xbbEna izmed najbolj popularnih novih zvezd leta 2004 se izka\xc5\xbee za ... za kaj natan\xc4\x8dno?\xc2\xab_NEWLINE_V naslednjem letu je Ashlee Simpson \xc5\xa1e enkrat nastopila v oddaji Saturday Night Live in nastopila s singloma\xc2\xa0\xc2\xbbBoyfriend\xc2\xab\xc2\xa0in\xc2\xa0\xc2\xbbCatch Me When I Fall\xc2\xab\xc2\xa0iz njenega albuma I Am Me. Z obema pesmima je nastopila brez problemov.\n_START_SECTION_\nNastop na Orange Bowl in prva turneja (zgodaj 2005)\n_START_PARAGRAPH_\n4. januarja leta 2005 je Ashlee Simpson nastopila s pesmijo\xc2\xa0\xc2\xbbLa La\xc2\xab\xc2\xa0med pol\xc4\x8dasom oddaje 2005 Orange Bowl v Miamiju, Florida; po njenem nastopu se je veliko od 72.000 gledalcev negativno odzvalo na njen nastop. Nekateri so dejali, da je Kelly Clarkson pred Ashlee Simpson nastopila z veliko bolj pozitivno sprejetim nastopom in povedali, da je bil nastop Ashlee Simpson zelo slab in da je veliko tonov zgre\xc5\xa1ila._NEWLINE_Po nastopu na Orange Bowlu je po internetu za\xc4\x8dela kro\xc5\xbeiti peticija na PetitionOnline.com, ki je javnost spra\xc5\xa1evala, ali naj Ashlee Simpson preneha s svojo glasbeno kariero. Stran PetitionOnline.com je v tistem \xc4\x8dasu postala ena najbolj obiskanih spletnih strani. Ashlee Simpson je kasneje dejala:\xc2\xa0\xc2\xbbSaj je v redu. Ni vam treba vedno biti obo\xc5\xbeevalec glasbe vsakogar.\xc2\xab\xc2\xa0Dejala je tudi, da s strani obo\xc5\xbeevalcev dobiva podporo. Okrog enakega \xc4\x8dasa, kot je po internetu kro\xc5\xbeila peticija, je revija Cosmopolitan v izzidu februarja 2005 Ashlee Simpson imenovala za\xc2\xa0\xc2\xbbzabavno in neustra\xc5\xa1no \xc5\xbeensko leta.\xc2\xab_NEWLINE_Prva turneja Ashlee Simpson v ZDA (ki je vklju\xc4\x8devala tudi dva koncerta v Kanadi) je trajala od srede februarja 2005 do poznega aprila tistega leta, pri njej pa sta sodelovala tudi banda Pepper\'s Ghost in The Click Five. Glavni material za turnejo je bil album Autobiography, vendar je Ashlee Simpson nastopila tudi z naslednjimi pesmimi: z lastno neizdano pesmijo\xc2\xa0\xc2\xbbHollywood\xc2\xab, s The Pretendersovo pesmijo\xc2\xa0\xc2\xbbBrass in Pocket,\xc2\xab\xc2\xa0s pesmijo glasbene skupine Blondie\xc2\xa0\xc2\xbbCall Me\xc2\xab\xc2\xa0in s pesmijo Madonne,\xc2\xa0\xc2\xbbBurning Up.\xc2\xab\xc2\xa0Ashlee Simpson je dejala, da bo turneja potekala brez uporabe pirotehnike in da\xc2\xa0\xc2\xbbbomo na odru samo jaz in moj band, da se bomo zabavali.\xc2\xab V marcu leta 2005 je Ashlee Simpson objavila, da se bo oddaja The Ashlee Simpson Show kon\xc4\x8dala ob koncu druge sezone, zadnja epizoda pa je iz\xc5\xa1la \xc5\xa1e tisti mesec.\n_START_SECTION_\n\xc4\x8cetrti glasbeni album in prihodnji projekti (2010)\n_START_PARAGRAPH_\nPo tem, ko je kon\xc4\x8dala z uprizarjanjem gledali\xc5\xa1ke igre Chicago je Ashlee Simpson-Wentz v nekem intervjuju povedala, da si bo vzela premor in pre\xc5\xbeivela ve\xc4\x8d \xc4\x8dasa s svojim sinom. Dejala je tudi, da je pripravljena na snemanje \xc4\x8detrtega glasbenega albuma in da za navdih poslu\xc5\xa1a glasbene skupine, ki so del zalo\xc5\xbebe njenega mo\xc5\xbea. Kakorkoli \xc5\xbee, povedala je tudi, da bo z igralsko kariero nadaljevala, vendar da \xc5\xbeeli v prihodnosti zaigrati v ve\xc4\x8d komi\xc4\x8dnih vlogah.\n_START_SECTION_\nGlas\n_START_PARAGRAPH_\nAshlee Simpson pravi, da je bilo njeno otro\xc5\xa1tvo \xc4\x8das, ko je za\xc4\x8dela s petjem in priznava, da je vedno sanjala, da bi zaslovela z Broadwayjem in si ni nikoli predstavljala, da se bo prebila v pop glasbeno industrijo. Ima najetega lastnega u\xc4\x8ditelja petja in za navdih preu\xc4\x8duje stare albume glasbenikov, kot sta Etta James in Aretha Franklin. V nekem intervjuju je Ashlee Simpson za glasbenike, ki so najbolj vplivali na njeno glasbo ozna\xc4\x8dila Joan Jett, Pat Benatar in Chrissie Hynde.\n_START_SECTION_\nZasebno \xc5\xbeivljenje in javna slika\n_START_PARAGRAPH_\nKo se je Ashlee Simpson prvi\xc4\x8d prebila v glasbeno sceno leta 2004, je imela javnost o njeni starej\xc5\xa1i sestri Jessici \xc5\xbee oblikovano mnenje; imela je druga\xc4\x8den stil glasbe, druga\xc4\x8dne izbire glede mode in bila bolj samozavestna. Za pesmi Ashlee Simpson je zna\xc4\x8dilno, da imajo rock elemente, kot glasba njene sestre. \xc5\xa0e posebej v za\xc4\x8detku njene slave, je bilo zanjo zna\xc4\x8dilno tudi to, da se je obla\xc4\x8dila v obleke s pop in rock pridihom. Njeni nohti so bili pogosto polakirani na \xc4\x8drno. \xc4\x8cez \xc4\x8das se je Ashlee Simpson za\xc4\x8dela obla\xc4\x8diti tako, kot ostale \xc5\xbeenske zvezdnice. V marcu 2008 je dejala:\xc2\xa0\xc2\xbbZdaj se rada oble\xc4\x8dem v kaj bolj \xc5\xbeenstvenega in to je nekaj, v \xc4\x8demer \xc5\xa1e nisem bila\xc2\xab\xc2\xa0ter\xc2\xa0\xc2\xbbRada bi bila bolj \xc5\xbeenstvena in privla\xc4\x8dna.\xc2\xab\xc2\xa0Po mnenju Ashlee Simpson stil pomeni nekaj\xc2\xa0\xc2\xbbme\xc5\xa1anega in ujemajo\xc4\x8dega se.\xc2\xab_NEWLINE_Prej je imela Ashlee Simpson svetle lase, kot njena sestra, nato pa se je prebarvala med snemanjem MTV-jeve resni\xc4\x8dnostne oddaje, po tem, ko je kon\xc4\x8dala s snemanjem serije Sedma nebesa. V novembru leta 2004 je imela kraj\xc5\xa1e lase enake temne barve. Po koncu njene turneje Autobiography v zgodnjem maju 2005 je imela spet svetle lase; blondinka je ostala do januarja 2008, ko si je lase pobarvala na rde\xc4\x8de._NEWLINE_Ima sedem tatujev, vklju\xc4\x8dno z zvezdo na zapestju, dvema \xc4\x8de\xc5\xa1njama na gle\xc5\xbenju,  besedo "love" ("ljubezen") na njenem drugem zapestju, \xc5\xa1tevilko "3" na zapestju, ki je bila dodana leta 2007 in ogromno ro\xc5\xbeo potoniko na zapestju, ki je bila dodana zgodaj marca leta 2008._NEWLINE_Ashlee Simpson in njena sestra sta bili tretji najve\xc4\x8dkrat citirani osebi na seznamu modnega kritika Richarda Blackwella,\xc2\xa0\xc2\xbbnajslab\xc5\xa1e oble\xc4\x8dene slavne osebnosti leta 2004\xc2\xab. Blackwell se je po\xc5\xa1alil, da\xc2\xa0\xc2\xbbod gizdavega do namrgodenega stila in ne\xc5\xbeive blaznosti, ti dve doka\xc5\xbeeta, da je lahko slab okus tudi pozitiven.\xc2\xab_NEWLINE_Razmerje Ashlee Simpson z Joshom Hendersonom je trajalo komaj dve leti in bilo prikazano v oddaji The Ashlee Simpson Show. Kmalu za tem je za\xc4\x8dela hoditi z glasbenikom Ryanom Cabrero. Tudi to razmerje se je pokazalo v oddaji, Ashlee Simpson pa se je pojavila v njegovem videospotu za pesem\xc2\xa0\xc2\xbbOn the Way Down\xc2\xab\xc2\xa0kot njegova simpatija. Par naj bi imel v avgustu leta 2004 krizo zaradi osebnih problemov, vendar sta ostala skupaj do zgodaj leta 2005. Ashlee Simpson je dejala, da \xc5\xa1e vedno ostajata prijatelja, kljub govoricam, da njej ni v\xc5\xa1e\xc4\x8d, da se je Cabrera preselil skupaj z Liso Origliasso iz dueta The Veronicas._NEWLINE_Ob za\xc4\x8detku svoje glasbene kariere je Ashlee Simpson dejala, da ne bo razpravljala o svojem spolnem \xc5\xbeivljenju, za razliko od svoje sestre, ki je o svojem spolnem \xc5\xbeivljenju odkrito govorila vse dokler se ni poro\xc4\x8dila.\xc2\xa0\xc2\xbbOdlo\xc4\x8dila sem se, da o tem ne bom govorila, ker je to super zasebno,\xc2\xab\xc2\xa0je o situaciji povedala Ashlee Simpson._NEWLINE_V letu 2005 so se za\xc4\x8dele \xc5\xa1iriti govorice, da je Ashlee Simpson za\xc4\x8dela z razmerjem z Wilmerjem Valderramo, ki je prej hodil z Lindsay Lohan. Njen singl\xc2\xa0\xc2\xbbBoyfriend\xc2\xab\xc2\xa0naj bi govoril o njunem razmerju, vendar je Ashlee Simpson dejala, da pesem\xc2\xa0\xc2\xbbgovori o tem, kako vsako dekle v\xc4\x8dasih misli, da ji je neka druga punca speljala fanta. Samo nor\xc4\x8duje se iz tega.\xc2\xab Valderrama je nazadnje na radijski oddaji Howarda Sterna dejal, da sta se z Ashlee Simpson ljubila in da je bila glasna v postelji, vendar je trdil, da incident ni povezan z njegovim razhodom z Lohanovo. Kasneje tistega leta so se pojavile govorice, da je Ashlee Simpson hodila s stranko Joeja Simpsona, igralcem Chrisom Raabom, najbolje poznanim iz filma Viva La Bam. Okrog istega \xc4\x8dasa naj bi hodila s pop punk glasbenikom Ianom Erixom. Te govorice je potrjevalo mnogo stvari, vendar naj bi bile napa\xc4\x8dne sode\xc4\x8d po Erixovem blogu na MySpaceu iz leta 2009. V februarju leta 2006 je v intervjuju za revijo Seventeen povedala, da je hodila s \xc4\x8dlanom njenega banda, Braxtonom Olito in z njim od\xc5\xa1la na desetdnevne po\xc4\x8ditnice na Havaje._NEWLINE_V novembru leta 2005 je eTalk objavil video Ashlee Simpson, kako se je pozno pono\xc4\x8di ustavila v McDonald\'su v Torontu, Kanada. Izkazalo se je, da je bila na videu vinjena in se prepirala z uslu\xc5\xbebencem ter zavrnila pro\xc5\xa1njo drugega uslu\xc5\xbebenca za avtogram, ker ji ni \xc5\xbeelel poljubiti nog. V intervjuju Elle leta 2006 je Ashlee Simpson dejala, da je bila\xc2\xa0\xc2\xbbmalce pijana\xc2\xab, uslu\xc5\xbebenec, ki jo je prosil za avtogram, pa naj bi jo najprej poklical \xc5\xbealjivo, preden je spoznal, kdo je, potem pa jo je prosil za avtogram. Dejala je, da samo sebe po nesre\xc4\x8di prepri\xc4\x8duje, naj\xc2\xa0\xc2\xbbodraste\xc2\xab._NEWLINE_V februarju leta 2006 je bila Ashlee Simpson po\xc4\x8da\xc5\xa1\xc4\x8dena z nagrado na MTV-jevi oddaji Total Request Live (TRL) v kategoriji za\xc2\xa0\xc2\xbbnajbolj\xc5\xa1ega ustvarjalca\xc2\xab. Nagrado naj bi dobila zato, da bi lahko prikrila negativne dogodke iz kariere in lahko izdala \xc5\xa1e en album._NEWLINE_Ashlee Simpson je imela v aprilu 2006 lepotno operacijo nosu. Ko so jo maja tistega leta po tem povpra\xc5\xa1ali v nekem intervjuju, je Ashlee Simpson tega ni ne potrdila in ne zanikala. V maju 2007 je za intervju z revijo Harper\'s Bazaar dejala, da ni bila negotova glede njene javne slike in da je bila operacija\xc2\xa0\xc2\xbbosebna izbira\xc2\xab, ki jo lahko izbere samo zase in ne za druge. Joe Simpson je v septembru 2007 v nekem intervjuju o operaciji povedal:\xc2\xa0\xc2\xbbImela je probleme z dihanjem, ki so jih zdravili.\xc2\xab V marcu 2008 je Ashlee Simpson dejala, da\xc2\xa0\xc2\xbbdokler imajo ljudje en par o\xc4\x8di\xc2\xab\xc2\xa0lahko ugotovi, da je imela operacijo._NEWLINE_V juniju 2007 je reviji Cosmopolitan povedala, da vse od incidenta na Saturday Night Live ni pela na playback. Dejala je tudi, da\xc2\xa0\xc2\xbbje bila nekoliko zatreskana v Christiana Slaterja\xc2\xab, da se v postelji po\xc4\x8duti bolj privla\xc4\x8dno in da za dobro razmerje ne potrebuje\xc5\xa1 enkratnega seksa._NEWLINE_Ashlee Simpson se je uvrstila na Blenderjeve lestvico\xc2\xa0\xc2\xbbnajprivla\xc4\x8dnej\xc5\xa1ih \xc5\xbeensk v popu/R&B-ju\xc2\xab\xc2\xa0v januarju leta 2007. Kasneje je zasedla \xc5\xa1estnajsto mesto na Maximovi lestvici\xc2\xa0\xc2\xbbHot 100\xc2\xab._NEWLINE_Junija 2006 je bilo objavljeno, da Ashlee Simpson resno razmi\xc5\xa1lja o tem, da bi gola pozirala za Playboy, za kar bi ji pla\xc4\x8dali 4 milijone $, vendar je ponudbo nazadnje zavrnila._NEWLINE_V novembru 2009 si je Ashlee Simpson-Wentz lase spet pobarvala na rjavo. Njen mo\xc5\xbe Pete Wentz je povedal, da je to storila zaradi svoje prihajajo\xc4\x8de vloge.\n_START_SECTION_\nZakon\n_START_PARAGRAPH_\nAshlee Simpson se je 18. maja 2008 poro\xc4\x8dila z basistom in tekstopiscem iz glasbene skupine Fall Out Boy, Peteom Wentzom. Poroka je potekala v rezidenci njenih star\xc5\xa1ev v Encinu, Kalifornija, kjer je ceramonijo vodil njen o\xc4\x8de. Par je bil v javnosti prvi\xc4\x8d skupaj viden pozno leta 2006; sprva sta razmerje zanikala, kljub temu, da je bilo o tem veliko spektakulacij. V intervjuju z revijo OK! pozno leta 2006 je Ashlee Simpson razmerje zanikala, med tem, ko je Pete Wentz v intervjuju z Ryanom Seacrestom za American Top 40 v \xc5\xbeivo, ko ga je Seacrest vpra\xc5\xa1al, \xc4\x8de sta s Simpsonovo\xc2\xa0\xc2\xbbskupaj\xc2\xab\xc2\xa0ali\xc2\xa0\xc2\xbbnarazen\xc2\xab, se je Pete zasmejal in dejal, da sta\xc2\xa0\xc2\xbbnarazen\xc2\xab. Kasneje pa se je v reviji Rolling Stone pojavila slika Ashlee in Petea v Wentzovem baru Angels & Kings, od takrat dalje pa so ju obravnavali kot\xc2\xa0\xc2\xbbpar\xc2\xab. Nazadnje sta priznala razmerje. V sredi leta 2007 je Pete Wentz za revijo InTouch spregovoril o razmerju. O Simpsonovi je povedal:\xc2\xa0\xc2\xbb\xc5\xa0e nikoli nisem spoznal osebe, ki bi me pripravila do tega, da bi se po\xc4\x8dutil tako, kot se po\xc4\x8dutim ob njej,\xc2\xab\xc2\xa0kljub temu pa je zanikal govorice o zaroki. Ashlee Simpson je kasneje \xc5\xa1e za ve\xc4\x8d revij spregovorila o njunem razmerju, vklju\xc4\x8dno za revijo Seventeen v septembru 2007 in za revijo CosmoGIRL! v decembru 2007 in januarju 2008. V marcu 2008 sta Ashlee Simpson in Pete Wentz skupaj vodila prezentacijo nagrade za\xc2\xa0\xc2\xbbnajbolj\xc5\xa1o resni\xc4\x8dnostno oddajo\xc2\xab\xc2\xa0na podelitvi nagrad Kids\' Choice Awards iz leta 2008._NEWLINE_Par je zaroko oznanil 9. aprila 2008. Ashlee Simpson je \xc5\xbee prej nosila prstan, ki mu je rekla\xc2\xa0\xc2\xbbzaobljubni prstan\xc2\xab, ki ga je dobila od Wentza. 14. aprila tistega leta sta reviji Us Weekly in OK! poro\xc4\x8dali, da je Ashlee Simpson nose\xc4\x8da. Pete Wentz je najprej zanikal te govorice preko e-po\xc5\xa1te in preko oddaje MTV News, kljub temu pa Ashlee Simpson v intervjuju naslednji dan ni ne potrdila, ne zanikala teh govoric, ker je to po njenem mnenju nekaj, kar\xc2\xa0\xc2\xbbnameravam obdr\xc5\xbeati zase\xc2\xab, v intervjuju z TRL pa je dejala, da se govorice o njeni nose\xc4\x8dnostni \xc5\xa1irijo \xc5\xbee tako dolgo, da\xc2\xa0\xc2\xbbbi \xc5\xbee imela dojen\xc4\x8dka,\xc2\xab\xc2\xa0\xc4\x8de bi bile resni\xc4\x8dne.  Svoje ime je legalno spremenila iz Simpson v Wentz, slu\xc5\xbebeno pa _NEWLINE_\xc5\xbeeli biti poznana kot Ashlee Simpson-Wentz._NEWLINE_28. maja 2008 sta Ashlee Simpson in Pete Wentz preko uradne spletne strani glasbene skupine Fall Out Boy potrdila, da pri\xc4\x8dakujeta svojega prvega otroka.\xc2\xa0\xc2\xbbMed tem, ko so mnogi \xc5\xbee razmi\xc5\xa1ljali o tem, sva \xc5\xbeelela malo po\xc4\x8dakati, da se vse skupaj pole\xc5\xbee, preden dobiva prvega otroka. To je zares najlep\xc5\xa1i \xc4\x8das v najinem \xc5\xbeivljenju in zelo sva razburjena, ker lahko deliva to sre\xc4\x8dno novico in za\xc4\x8denjava s svojo dru\xc5\xbeino.\xc2\xab Tiste jeseni je Pete Wentz dejal, da sta\xc2\xa0\xc2\xbb90% prepri\xc4\x8dana, da je fantek.\xc2\xab\xc2\xa020. novembra 2008 je Ashlee Simpson rodila njunega prvega otroka, ki sta ga poimenovala Bronx Mowgli Wentz.\n_START_SECTION_\nKritike\n_START_PARAGRAPH_\nJenny Eliscu iz revije Rolling Stone je Ashlee Simpson kritizirala, saj je po njenem mnenju pevka z bolj malo talenta. Kritiki nesre\xc4\x8do na SNL in njen nastop na Orange Bowlu ve\xc4\x8dkrat ozna\xc4\x8dujejo za dokaz njihovih trditev._NEWLINE_V sredi leta 2006 je revija Marie Claire objavila intervju z Ashlee Simpson, v katerem je Ashlee Simpson dejala, da "ima Hollywood zelo razli\xc4\x8den vidik o \xc5\xbeenski lepoti" in da je ona sama pravzaprav del skupine nepriviligiranih deklet s \xc5\xa1ole v Los Angelesu, Green Dot Public School. V \xc4\x8dasu, ko je intervju iz\xc5\xa1el, je imela Ashlee Simpson lepotno operacijo nosu in nekateri bralci revije Marie Claire so jo zato ozna\xc4\x8dili za zahrbtno. Revija je prejela okrog 1.000 jeznih pisem in novi urednik revije je pisma objavil v raz\xc5\xa1irjeni izdaji revije v septembru tistega leta, da bi imeli vsi bralci mo\xc5\xbenost objaviti svoje pripombe.'